
Els 17 prompts
	#
	Prompt
	Bloc

	1
	Revisar un correu abans d'enviar-lo
	Escriure

	2
	Redactar un correu difícil
	Escriure

	3
	Suavitzar un correu escrit en calent
	Escriure

	4
	Escurçar un correu massa llarg
	Escriure

	5
	Resumir un fil llarg
	Llegir

	6
	Saber si tens alguna cosa pendent
	Llegir

	7
	Posar-te al dia després d'uns dies fora
	Llegir

	8
	Buscar per significat, no per paraules
	Buscar

	9
	Trobar un document que et van enviar
	Buscar

	10
	Proposar una estructura de carpetes
	Organitzar

	11
	Proposar un sistema de categories
	Organitzar

	12
	Crear una regla concreta
	Organitzar

	13
	Descobrir què val la pena automatitzar
	Organitzar

	14
	Analitzar un enllaç sospitós
	Seguretat

	15
	Comprovar si un correu és phishing
	Seguretat

	16
	Diagnòstic de la teva safata
	Revisió

	17
	Un sol hàbit a canviar
	Revisió



Com fer servir aquest document
Disset prompts per fer servir Copilot amb el correu. Estan escrits per copiar i enganxar: substitueix el que hi ha entre claudàtors i envia'ls.
	On escriure'ls
	Per a què

	Copilot dins d'Outlook
	El botó de Copilot de la barra superior

	El panell lateral
	Amb un correu obert, per treballar sobre aquell missatge

	m365.cloud.microsoft/chat
	Per a consultes generals sobre tot el teu correu



	Una cosa que has de saber abans de començar: Copilot LLEGEIX, BUSCA, RESUMEIX i REDACTA. No CREA coses per tu: no crea carpetes, ni regles, ni contactes. Quan li demanis una d'aquestes coses, et donarà els passos exactes per fer-la tu. Això no és un defecte: convertir-lo en guia és un dels seus millors usos.



	Consell d'ús: Els prompts curts donen respostes genèriques. Com més context li donis —el teu càrrec, qui rebrà el correu, quin to vols— més útil serà el que et torni. Els claudàtors d'aquests prompts hi són precisament per això: omple'ls.




	ESCRIURE MILLOR
Abans d'enviar, i quan no saps com començar



	1
	Revisar un correu abans d'enviar-lo
Al panell de Copilot, amb l'esborrany escrit



	Revisa aquest correu abans que l'enviï.

Digue'm:
- Si l'assumpte deixa clar de què va i què demano
- Si la petició s'entén a la primera línia
- Si hi ha frases que es podrien escurçar
- Si el to és adequat per a [QUI HO REBRÀ]

No me'l reescriguis: digue'm què canviaria i per què.

CORREU:
[ENGANXA AQUÍ EL TEU CORREU]



	Exemple del correu que enganxaries:
Assumpte: Tema dels materials

Hola Marta, et escric perquè fa unes setmanes vam estar parlant a la
reunió de coordinació sobre el tema dels materials del curs que hem
d'actualitzar de cara a la propera edició, i com que vaig quedar amb
en Jordi que ho revisaríem entre tots abans de tancar-ho, doncs volia
comentar-te tot plegat. També volia saber si tens el llistat
d'inscrits. Ja em diràs alguna cosa quan puguis. Gràcies!



Quan: Sempre que el correu importi: un client, una petició amb termini, un tema delicat.
Què esperar: Una llista de observacions concretes. Si li demanes que no el reescrigui, respecta la teva veu.


	2
	Redactar un correu difícil
Al panell de Copilot



	Redacta un correu per a [QUI].

Situació: [EXPLICA EN DUES FRASES QUÈ PASSA]
El que necessito: [QUÈ VULL ACONSEGUIR]
To: [PROFESSIONAL / CORDIAL / FERM PERÒ RESPECTUÓS]

Requisits:
- Màxim 120 paraules
- La petició a la primera línia
- Assumpte que digui de què va i què demano

Dona'm dues versions amb enfocaments diferents.



	Exemple amb els camps emplenats:
Redacta un correu per a la Marta Vidal, coordinadora del client.

Situació: havíem quedat d'enviar el material del curs divendres i no
estarà llest fins dimecres vinent per un problema amb les llicències.
El que necessito: que accepti la nova data sense que es trenqui la
confiança, i proposar-li una alternativa provisional.
To: professional i honest, sense excuses llargues.



Quan: Quan has de comunicar un retard, un error, una negativa o una reclamació.
Què esperar: Dos esborranys. Tria'n un, edita'l i fes-lo teu: no l'enviïs tal qual.

	3
	Suavitzar un correu escrit en calent
Al panell de Copilot



	He escrit aquest correu enfadat i no el vull enviar així.

Reescriu-lo mantenint EXACTAMENT el mateix contingut i la mateixa
fermesa, però amb un to professional que no cremi la relació.

No suavitzis el missatge: suavitza la forma.
Digue'm també quines frases eren les problemàtiques.

CORREU:
[ENGANXA AQUÍ EL TEU CORREU]



	Exemple del correu que enganxaries:
És la tercera vegada que demano el llistat d'inscrits i seguim igual.
Sense aquesta informació no puc preparar els grups, i el curs és
dimarts. No entenc com pot ser tan complicat enviar un Excel.
Espero una resposta avui mateix.



Quan: El millor ús diari de Copilot al correu. Quan alguna cosa t'ha molestat i has de respondre igualment.
Què esperar: Una versió reescrita i, sobretot, la llista de frases problemàtiques: això és el que t'ensenya.


	4
	Escurçar un correu massa llarg
Al panell de Copilot



	Aquest correu és massa llarg i ningú el llegirà sencer.

Redueix-lo a un màxim de 100 paraules mantenint:
- La petició concreta
- La data límit
- El context mínim imprescindible

Fes servir vinyetes si hi ha més d'una cosa.
Digue'm què has tret i per què ho consideres prescindible.

CORREU:
[ENGANXA AQUÍ EL TEU CORREU]



	Exemple del correu que enganxaries:
Hola equip, us escric per comentar-vos diverses coses del curs.
Primer, els materials: ja estan pràcticament tots revisats, tot i que
falta acabar el bloc de SharePoint que és el més extens i que vaig
començar la setmana passada. Segon, l'aula: encara no sabem si
tindrem projector, cosa que hauríem de confirmar. I tercer, els
inscrits: necessito el llistat per preparar els grups de treball.
Quedo a l'espera de les vostres respostes. Gràcies a tots.



Quan: Quan has escrit tres paràgrafs i saps que és massa.
Què esperar: Una versió curta i la justificació del que ha eliminat. Revisa que no hagi tret res essencial.

	LLEGIR I POSAR-SE AL DIA
Quan el volum et supera



	5
	Resumir un fil llarg
Amb el fil obert, al panell de Copilot



	Resumeix aquest fil de correu.

Vull saber:
- De què s'ha parlat, en 3 frases
- Quines decisions s'han pres i qui les ha preses
- Què s'espera de mi concretament
- Si hi ha alguna pregunta oberta dirigida a mi

Si no hi ha res pendent per part meva, digue-m'ho clarament.
Indica de quin missatge surt cada punt, per poder comprovar-ho.



	On aplicar-lo:
Obre un fil de correu amb 8 o més respostes —típicament una
conversa on t'han posat en còpia i no has seguit— i llança el prompt
des del panell de Copilot amb aquell fil obert.



Quan: Quan et posen en còpia a una conversa de vint missatges que no has seguit.
Què esperar: Un resum estructurat amb referències. Demanar la font és el que et permet verificar-lo.


	6
	Saber si tens alguna cosa pendent
Al xat de Copilot



	Revisa els meus correus dels últims [7 / 15 / 30] dies.

Digue'm només això:
- Quins fils esperen una resposta MEVA
- Des de quan estan esperant
- Què em demanen exactament a cadascun

Ordena'ls del més antic al més recent.
No incloguis els que ja he respost.



	Exemple emplenat:
Revisa els meus correus dels últims 15 dies.

Digue'm només això: quins fils esperen una resposta MEVA, des de
quan estan esperant i què em demanen exactament a cadascun.



Quan: Els dilluns al matí, o quan tens la sensació que se t'escapa alguna cosa.
Què esperar: Una llista de pendents reals. És el prompt que més gent adopta com a rutina setmanal.

	7
	Posar-te al dia després d'uns dies fora
Al xat de Copilot



	He estat fora des del [DATA] fins avui.

Digue'm què ha passat al meu correu durant aquests dies:
- Els 5 temes més importants
- Qui necessita una resposta meva amb urgència
- Si s'ha pres alguna decisió que m'afecti
- Si hi ha alguna cosa que ja s'hagi resolt sense mi

Sigues breu: vull poder-ho llegir en dos minuts.



	Exemple emplenat:
He estat fora des del 8 de setembre fins avui.

Digue'm què ha passat al meu correu durant aquests dies: els 5 temes
més importants, qui necessita una resposta meva amb urgència, si
s'ha pres alguna decisió que m'afecti i què s'ha resolt sense mi.



Quan: El primer dia després de vacances o d'un viatge.
Què esperar: Un resum prioritzat. Llegeix igualment els correus crítics: el resum serveix per decidir per on començar.


	BUSCAR
Quan recordes el tema però no les paraules



	8
	Buscar per significat, no per paraules
Al xat de Copilot



	Busca al meu correu tot el relacionat amb [TEMA O PROJECTE].

Dona'm:
- Un resum del que hi ha, en 3 frases
- Els correus més rellevants, amb qui els va enviar i quan
- Si hi ha alguna cosa pendent de resposta per part meva

Si no trobes res, digue-m'ho en comptes de respondre amb
coneixement general.



	Exemple emplenat:
Busca al meu correu tot el relacionat amb el curs de Microsoft 365
per a Barcelona Activa.

Dona'm un resum en 3 frases, els correus més rellevants amb qui els
va enviar i quan, i si hi ha alguna cosa pendent de resposta meva.



Quan: Quan la cerca per paraules no t'ha donat res perquè no recordes els termes exactes.
Què esperar: Resultats per significat. L'última instrucció és important: evita que s'inventi una resposta genèrica.

	9
	Trobar un document que et van enviar
Al xat de Copilot



	Busca un fitxer que em van enviar per correu.

El que recordo:
- Tractava sobre [TEMA]
- Me'l va enviar [PERSONA O EMPRESA], aproximadament [QUAN]
- Era un [WORD / EXCEL / PDF], si ho recordes

Digue'm en quin correu és, qui el va enviar i quan.
Si en trobes diversos possibles, llista'ls tots.



	Exemple emplenat:
Busca un fitxer que em van enviar per correu.

Tractava sobre el pressupost de la formació. Me'l va enviar algú de
Barcelona Activa, aproximadament al juliol. Era un Excel.



Quan: L'ús més agraït del dia a dia: aquell document que saps que existeix i no trobes.
Què esperar: La ubicació del correu. Fixa't que et diu ON és, no t'obre el document.


	ORGANITZAR EL CORREU
On Copilot et dona el camí i tu el recorres



	10
	Proposar una estructura de carpetes
Al xat de Copilot



	Analitza el meu correu dels últims 3 mesos.

Proposa'm una estructura de carpetes d'Outlook amb un MÀXIM
de cinc carpetes de primer nivell.

Per a cadascuna, digue'm:
- Què hi aniria
- La regla exacta per decidir si un correu hi va o no
- Els passos per crear-la a Outlook

Si creus que amb menys carpetes en tindria prou, digue-m'ho.



	Exemple del context que hi afegiries:
Afegeix al final del prompt:

Context: sóc formador i rebo correu de tres tipus: clients que
contracten formació, coordinadors interns que gestionen calendaris,
i notificacions automàtiques de Teams i SharePoint.



Quan: Abans de reorganitzar la bústia, per no muntar una estructura que després no mantindràs.
Què esperar: Una proposta raonada i els passos. Les carpetes les crees tu: demanar-li els passos converteix la limitació en guia.

	11
	Proposar un sistema de categories
Al xat de Copilot



	Sóc [EL TEU CÀRREC]. El que més em costa del correu és
[PRIORITZAR / SABER QUÈ HE DE FER / NO PERDRE COSES].

Proposa'm un sistema de categories de colors d'Outlook amb un
màxim de CINC categories, coherent entre elles.

Per a cadascuna: nom, color suggerit i la regla exacta per decidir
si un correu hi entra o no.

Explica'm també quin sistema NO em convé i per què.



	Exemple emplenat:
Sóc formador. El que més em costa del correu és saber què he de fer
cada dia: tinc coses de clients, d'organització interna i de
preparació de material, i totes semblen igual d'urgents.

Proposa'm un sistema de categories de colors d'Outlook amb un màxim
de CINC categories, coherent entre elles.



Quan: Quan vols classificar el correu però no saps amb quin criteri.
Què esperar: Un sistema coherent. La darrera instrucció és la que dona valor: saber què descartar.


	12
	Crear una regla concreta
Al xat de Copilot



	Vull crear una regla a Outlook amb aquesta condició:

Quan rebi un correu de [ADREÇA O DOMINI],
que es mogui automàticament a la carpeta [NOM DE LA CARPETA]
i es marqui com a llegit.

Dona'm els passos exactes per configurar-la a Outlook al navegador.
Adverteix-me si aquesta regla em podria fer perdre correus
importants.



	Exemple emplenat:
Vull crear una regla a Outlook amb aquesta condició:

Quan rebi un correu de notificacions@sharepointonline.com,
que es mogui automàticament a la carpeta Notificacions
i es marqui com a llegit.

Dona'm els passos exactes per configurar-la a Outlook al navegador.



Quan: Quan saps què vols automatitzar però no on està l'opció.
Què esperar: Els passos concrets i un avís de risc. Copilot no crea la regla: te la guia. I l'avís val tant com els passos.

	13
	Descobrir què val la pena automatitzar
Al xat de Copilot



	Analitza el meu correu dels últims 30 dies.

Digue'm:
- Quins remitents m'envien més missatges
- Quins d'aquests correus no obro o no responc mai
- Quins temes es repeteixen

A partir d'això, proposa'm TRES regles d'Outlook concretes,
amb la condició exacta i l'acció que hauria de configurar.

Adverteix-me si alguna em podria fer perdre correus importants.



	Exemple emplenat:
Analitza el meu correu dels últims 30 dies.

Digue'm quins remitents m'envien més missatges, quins no obro mai i
quins temes es repeteixen. A partir d'això, proposa'm TRES regles
d'Outlook concretes amb la condició i l'acció que hauria de posar.



Quan: Abans de crear regles a cegues. Aquest prompt et diu quines necessites de veritat.
Què esperar: Un diagnòstic del teu correu real i tres regles justificades amb dades, no amb suposicions.


	SEGURETAT
Abans de fer clic



	14
	Analitzar un enllaç sospitós
Al xat de Copilot



	Actua com a expert en seguretat informàtica.

T'enganxo l'adreça d'un enllaç que he rebut per correu.

Digue'm:
- Si el domini sembla legítim o sospitós
- EN QUINA PART de l'adreça t'has fixat per decidir-ho
- Quins altres senyals hauria de comprovar al correu

Explica-m'ho perquè la propera vegada ho sàpiga jo sol.

ADREÇA: [ENGANXA AQUÍ L'ADREÇA]



	Exemple d'adreça que enganxaries:
ADREÇA: https://microsoft-seguretat.login-verificacio.com/account

(Copia l'adreça passant el ratolí per sobre de l'enllaç, sense fer-hi
clic. No enganxis mai una adreça fent clic per obrir-la primer.)



Quan: Davant de qualsevol enllaç que et faci dubtar. No facis clic abans.
Què esperar: Un veredicte i, sobretot, el raonament. Demanar el perquè és el que et fa autònom.

	15
	Comprovar si un correu és phishing
Amb el correu obert, al panell de Copilot



	Analitza aquest correu i digue'm si hi ha senyals de phishing.

Revisa concretament:
- El domini real del remitent
- Si hi ha urgència artificial o amenaces
- Si demana dades, contrasenyes o pagaments
- Si el to i la llengua són coherents amb qui diu ser
- Si els adjunts són esperables

Dona'm un veredicte clar i el motiu principal.



	On aplicar-lo:
Amb el correu sospitós obert, llança el prompt des del panell de
Copilot. Un cas típic: un missatge que diu que el teu compte caducarà
en 24 hores i et demana que verifiquis les dades.



Quan: Quan un correu et fa dubtar i vols una segona opinió abans de respondre.
Què esperar: Una anàlisi per punts. Si diu que és sospitós, no responguis ni reenviïs: notifica-ho pel canal intern.


	REVISIÓ PERSONAL
Per tancar la sessió



	16
	Diagnòstic de la teva safata
Al xat de Copilot



	Analitza com faig servir el correu i digue'm:

- Quants correus tinc sense llegir i de quina antiguitat
- Quants fils tinc pendents de resposta per part meva
- Quins remitents m'escriuen més i quins no responc mai
- Quant trigo de mitjana a respondre

Sigues concret amb les xifres. No em donis consells encara.



	Exemple emplenat:
Analitza com faig servir el correu i digue'm quants correus tinc
sense llegir i de quina antiguitat, quants fils esperen resposta
meva, quins remitents m'escriuen més i quins no responc mai, i quant
trigo de mitjana a respondre.

Sigues concret amb les xifres. No em donis consells encara.



Quan: Un cop al mes, o el primer dia que decideixes posar ordre.
Què esperar: Dades del teu correu real. L'última línia evita que et doni consells genèrics abans de saber els números.

	17
	Un sol hàbit a canviar
Al xat de Copilot, després del prompt 16



	Amb el diagnòstic que acabes de fer, digue'm UN sol hàbit
que hauria de canviar aquesta setmana.

Un de sol, el que més impacte tingui en el meu cas concret.

Explica'm:
- Per què aquest i no un altre
- Què he de fer exactament cada dia
- Com sabré d'aquí a un mes si l'he adoptat de veritat



	Com encadenar-lo:
Llança'l immediatament després del prompt 16, a la mateixa
conversa. Copilot ja té les dades del diagnòstic i la recomanació
serà sobre el teu cas real, no genèrica.



Quan: Just després del prompt 16. Els dos junts són el tancament natural del bloc.
Què esperar: Una recomendació única i mesurable. Demanar-ne UNA evita la llista de deu consells que no aplicaràs.


Què NO pot fer Copilot al correu
Aquesta llista val tant com els prompts. Saber on és la frontera evita frustració i et permet fer-lo servir bé.
	No pot...
	Però sí...

	Crear carpetes
	Proposar-te l'estructura i donar-te els passos

	Crear regles
	Dir-te quina regla necessites i com configurar-la

	Crear contactes
	Generar-te una vCard perquè la importis

	Enviar correus sol
	Redactar-los perquè els revisis i els enviïs tu

	Moure o esborrar missatges
	Dir-te quins podries arxivar i per què

	Aplicar categories
	Proposar-te el sistema i els criteris

	Canviar configuració
	Explicar-te on és cada opció



	La regla que ho resumeix: Copilot treballa amb CONTINGUT: llegeix, busca, resumeix, redacta, analitza. No executa ACCIONS sobre les aplicacions. Quan li demanis una acció, et donarà el camí. Aquesta resposta no és un fracàs: és exactament el que ha de fer quan no pot alguna cosa.



	Com aprofitar-ho: Acaba sempre els prompts d'organització amb «dona'm els passos exactes». Així converteixes la limitació en una guia pas a pas adaptada al teu cas concret, que és més útil que un manual genèric.




Cinc consells per escriure millors prompts
	Consell
	Per què funciona

	Dona-li el teu context
	«Sóc formador» canvia completament la resposta respecte a no dir res

	Digues-li què NO vulguis
	«No me'l reescriguis» o «no em donis consells encara» acoten molt

	Demana-li el raonament
	«En quina part t'has fixat» t'ensenya a fer-ho tu sol

	Posa-hi límits numèrics
	«Màxim 120 paraules», «tres regles», «un sol hàbit»

	Demana-li que admeti el buit
	«Si no trobes res, digue-m'ho» evita respostes inventades



	I el més important: Revisa sempre el que et doni. Copilot escriu bé i amb seguretat, també quan s'equivoca. En correus amb implicacions econòmiques, legals o de personal, comprova l'original abans d'actuar.



	Sobre aquest document: Prompts de Copilot per a Outlook. Complementa els manuals de correu i de contactes. Aubay Consultoria IT — Barcelona — 2026.

